LidanRubinov/Halacha-QA huggingface dataset:
שאלה: הקושי לקום לתפילה: יש לי בעייה שבחופשים אני לא מצליחה לקום לתפילה כל יום אני אומרת מחר בבוקר אני יתפלל ואני לא עושה את זה גם אם אני ערה אני כל הזמן מחפשת תירוצים ואז לפני שאני הולכת לישון אני מאוכזבת מעצמי וזה ממש מציק לי איך מתגברים על יצר הרע איך מתמידים בזה?
תשובה: לק"י לך שואלת יקרה! ראשית, סליחה על העיכוב עם התשובה, אבל מעז יצא מתוק ואולי דווקא חכם שאנחנו עונים על זה עכשיו. למה? כי עכשיו כבר נכנסים לתוך החורף, זמן בו הלימודים הרבה יותר מתמשכים מאשר בשאר השנה כאשר יש תקופה של חגים. למה זה טוב? הרי כל הענין הוא החופש ולא שנת הלימודים! אז זהו, זה נכון האמירה הזו, אבל כמו שמתכוננים למלחמה לפני המלחמה ולא רק במהלכו, כך זה גם הענין הזה. וזו העצה הראשונה - להתכונן! בחופש הולכים לישון מאוחר ועושים כל מיני דברים, אך אם כבר עכשיו מתחילים לעשות סדר וארגון במהלך היום ומתעוררים בשעה קבועה. כן, את בלימודים וגם לפני זה היית בלימודים - אלא שעכשיו את מתעוררת בזמן שיש מנין, בזמן שאפשר להתפלל ומוסיפה מעצמך. מה את עושה בזמן הזה? לא מתכוננת ללימודים, אלא מקדישה את זה לדבר שבקודש. כך, את תרגילי את עצמך לקום בקדושה. זו עצה ראשונה. העצה השניה היא סוף מעשה במחשבה תחילה. יש עינן מאוד גדול לחשב מראש. הרבה פעמים בקיץ ובחופש קשה לקום כי פשוט ערים עד שעות מאוחרות. זה נכון שיש בך רצון עז ללכת לתפלה, אבל כאשר הגוף פיזית לא מסוגל לעשות את זה אי אפשר לקום. לתכנן מראש פשוט את הלו"ז. זה נשמע כדבר פשוט אך בשטף החיים זה קשה, ונראה לי שגם עכשיו במהלך הלימודים זה גם כן קשה לתכנן מראש. הענין הוא שבבוקר זה יותר קל כי זה תחילת היום. לא כל כך שולטים בלילה כמו ביום, אם רוצים. תמיד יש משהו קטן שצץ לפני שהולכים לישון. לכן, בתוך העצה הזו גם נציע שתקבעי שעה שבה את הולכת לישון כדי שתשני מספר מסוים של שעות. בגלל שהרבה פעמים יש דברים שצצים קחי לעצמך מקדמה של חצי שעה ותקבעי חצי שעה לפני שאת רוצה ללכת לישון ולהיות במיטה להיכנס לישון. העצה השלישית כבר קשורה לבוקר עצמו. לא לוותר! התעוררת טיפה יותר מאוחר, לא להיות במיטה עכשיו ולהגיד שכבר פספסת. קומי ותראי שניסית ושראית. בהתחלה עוד תקומי מאוחר, אבל עם הזמן את תרגישי שאת יכולה גם להתגבר על העייפות שלך. זה כבר קשור גם לרצון. ויש בכך מן העצה הרביעית. לשנן את הרצון. מה זה אומר? זה שאת רוצה לקום זה טוב ונחמד, אך השאלה היא אם את אומרת את זה לעצמך אולוחשת את זה רק בתוככי ליבך. תגידי את זה שאת רוצה ללכת לקום לתפלה. תגידי שתשמעי את זה באוזנייך. "אני רוצה לקום לתפלה בשעה פלונית!". תגידי את זה באמונה צרופה וכך זה יתחדד גם אצלך. העצה החמישית והאחרונה - אין טריקים. לא משנה כמה עצות נביא, בסוף הדבר תלוי בך. לימוד סביב תפלה (ופירושי המילים) יכול להועיל לעורר את הלב. הבנת חשיבות התפלה יכולה לעורר את הלב. תשקיעי בזה. זה גם מעשיר את התפלה ומגביר את הרצון. אך חשוב לזכור - צריך להתאמץ. זה נכון לגבי כל עבודה עם היצר והרצון ליישר אותו. צריך להתאמץ כדי להזיז את עצמנו ממסלול אחד למסלול שני. הרי דרוש מאמץ כדי להזיז את המסילות של הרכבת אז שאנחנו, שנעים בקצב יותר מסחרר ובכוח יותר גדול מהרכבת לא נזדקק למאמצים בשביל זה? אני לא אומר את זה בכדי לייאש אלא כדי שתביני לקראת מה את הולכת. את מוזמנת לעדכן אותנו איך ההתקדמות ואם הדברים עזרו. כמובן, אם יש עוד שאלות לגבי זה ותרצי עוד עצות או שיש שאלות נוספות בעניינים אחרים, תרגישי חופשית לפנות ולשאול. הרבה הצלחה וישר כח גדול על הרצון שלך להיקשר לבורא ולהשקיע בקשר שלך איתו יתברך. נתנאל netanelweil gmail.com
שאלה: מכנס מתחת לחצאית: האם מותר לשים מתחת לחצאית מכנס שלא רואים אותו? מפני שרק בזמן האחרון התחלתי ללכת עם חצאיות ברוך השם ועכשיו שהתחילה שנת הלימודים חשבתי מה אני אעשה בשיעור ספורט אז רציתי לדעת אם זה ר לשים מכנס צמוד מתחת לחצאית. את המכנס לא יראו.
תשובה: כן, אין בעיה בכך.
שאלה: הקפת הפאה חזון איש: בקצרה, אני חרדי לשעבר שחזר בשאלה לפני 4 שנים, והיה לי פאות חזון איש למדתי עברתי הכול בחיים ועכשיו אני מתגעגע לתורה נכנסתי לכולל ונחמד מתחזק שוב. עכשיו אני לא זוכר איך מה הכללים הגובה הרוחב הס"מ,אני רוצה לחזור לב"ב כמו שיצאתי משמה כיאלו שלא השתנתי והפאות זה היה חלק ממני (גזזתי אותם אז.) שאלתי ספרים והם לא יודעים אז בפנייה אחרונה במצוקה לדעת אם תוכלו לומר לי לשרטט מהו שיעור חזון איש בפאות זה מה שאני זוכר.? כול מה שאני זוכר זה שזה היה גדול כזה ויפה לי הייתי קטן. זה חייב להיות פאות חזונישקיות כי ההורים שלי חרדים רצח.
תשובה: ברוך השב. לצערי, אני לא יודע לענות על שאלה זו, ולא בקיא במנהגי החזון אי"ש. כלל טוב
שאלה: קידושין: אני אישה נשואה ( לא דתיה). חזרתי כרגע מחתונה של חברים. שם במהלך הריקודים ענד לי חבר מהעבודה ( נשוי אף הוא) צמיד שחולק לאורחים לריקודים. כאשר ענד לי אמרתי לחבר אחר שצחק על הסיטואציה עכשיו הוא מחוייב לי. רק לאחר מכן, חשבתי שאולי יש עניין בעייתי עם הסיטואציה לעניין קידושין. האם כך?
תשובה: לא. אין כאן שום שמץ של חשש לקידושין. אשה נשואה לא יכולה לקבל קידושין. "לא יכולה" הכוונה, שגם אם גבר נתן לה משהו ששווה יותר מפרוטה, והתכוון לקדש אותה, והיא התכוונה להתקדש לו, ועשו זאת לעיני שני עדים- לקידושין אלה אין שום ערך ומשמעות. את יכולה להיות רגועה לגמרי.
שאלה: שמיטה: אני רק רוצה לוודא שהבנתי נכון. במידה והלוויתי למישהו סכום כסף, החוב מתבטל בסוף שנת השמיטה? פירושו-אפשר להחזיר לי את הכסף במהלך השנה? ואם לא החזירו לי במהלך השנה-מה לעשות בשביל שהחוב לא יתבטל?
תשובה: ב"ה, אפשר לקבל את החוב במהלך השמיטה, אם לא רוצים שהחוב יתבטל כותבים חותמים על שטר שנקרא פרוזבול. בדרך כלל כולם עושים זאת לקראת סוף שנת השמיטה., דני ארגמן
שאלה: טבילת כלים של מכשיר וופל בלגי: הרב, מכשיר המשמש להכנת וופל בלגי (דומה בצורתו לטוסטר) האם צריך לטובלו? המכשיר חשמלי אז יש חשש שייהרס במגע עם מים.
תשובה: יש על כך מחלוקת גדולה בין הרבנים. למעשה מדובר על אחד משלוש דרכים: א. לטבול באופן שלא יפגע במכשיר, כגון לייבש אותו מיד עם מייבש שיער וכדו. יש הטוענים שחייבים לנהוג כך, ויש הטוענים שכלל לא ניתן לנהוג כך, והדבר אך פוגע במכשיר ובאחריות עליו. ב. לקלקל את המכשיר (זמנית) ואז להתקין אותו מחדש, ובזה ייחשב המכשיר כמי שנבנה על ידי אומן יהודי. רבנים רבים חולקים על ברמת הקלקול הנדרשת, ובעיקר האם מדובר במעשה אומן או במעשה של אדם רגיל. ג. לטעון כי מבחינה הלכתית מכשירים אלה כלל לא התחייבו בטבילה, בשל העובדה שהם לא ראויים לטבילה. אינני יודע לומר איזו עמדה מקובלת יותר. לענ"ד נראית העמדה השלישית.
שאלה: ללכת לחתונה אחרי אזכרה: האם ניתן ללכת לחתונה לאחר ליל אזכרה לאב או לאם.יום אזכרה י אלול ליל אזכרה וסעודה ט אלול ואחר כך חתונה. שאלה נוספת כמה שנים אחרי הפטירה עדיין לקיים אזכרה
תשובה: לך 1. מותר ויש אוסרים. במקרה שהחתונה היא בי אלול שהוא יום האזכרה. להזכירך שהיום מתחיל מהשקיעה שאז מתחיל י אלול. 2. אזכרה שהיא אמירת קדיש ולימוד תורה באותו היום - נוהגת כל זמן שהילדים של הנפטר בחיים. יש אומרים שרק במשך 50 שנה מפטירת הנפטר ובהורים צריך להחמיר ולהמשיך גם לאחר מכן. תזכורת: אזכרה   לימוד תורה והוספת מעשים טובים באותו היום אין חובה ללכת לבית הקברות ובודאי שלא צריך לאכול ביום זה, רבים נוהגים לצום ביום פטירת אב או אם. בברכת שנה טובה דוד לוי 098987548
שאלה: העלוב שטרן על הרב הגאון שמואל אליהו שליט"א: לרב שרלו שליט"א אשמח לדעת מה צריך לעשות לשטרן על הדברים הנוראיים שהוא אמר על הגאון הרב שמואל אליהו שליט"א - האם מותר לצרף אותו למנין? או מה צריך לעשות. בקריעה גדולה
תשובה: דברים חמורים מאוד כתובים בהלכה על מי שמבזה תלמיד חכם. הוא מבזה אדם ברבים  הוא מבזה תלמיד חכם  הוא מבזה את התורה  הוא פוגע בציבור שהתורה יקרה לו, ועוד ועוד. אולי לנו שהגענו לזה, ואוי לנו שהדיון הציבורי על הגיור הגיע לשפה כזו. לא זו בלבד, אלא שח"כ שטרן גם פוגע בנושא שעליו מדובר, הוא נושא הגיור. אם אלו כלי הויכוח - גם התומכים בעמדתו ייסוגו ממנו ומעמדתו. האם אני יודע מה נכון לעשות עתה? לצערי, לא. ומדוע? בשל העובדה שהתמונה מאוד מורכבת. בשל העובדה שסגנון ביזוי תלמידי חכמים נעשה שגור בעולמנו, ואוי לנו כי הגענו לכך  בשל העובדה שלעתים אנחנו מקפידים מאוד על ביזוי גדולי תורה מכיוון אחד, ושוכחים את הצד השני  בשל העובדה שגם חבר כנסת שטרן בוזה פעמים רבות על ידי אלה שקוראים לנדות אותו (שים לב שגם אתה בכותרת שנתת לא טמנת ידך בצלחת)  בשל העובדה שכניסה לשפת נידויים וחרמות, או לוועדות קבלה לעולם הבא היא שפה שלא מביאה לשום מקום שירכך את המצב, אלא ללהט הלהבות  ובשל העובדה שבדרך כלל הדינמיקה היא התחפרות והתבצרות, ולא פיוס ומיתון. אני מצפה מאוד מח"כ שטרן להתנצל על דבריו, ועל הפגיעה הרחבה הן ברב שמואל אליהו הי"ו, והן בציבור שכבוד התורה יקר לו. זה יהיה גם חכם וגם ראוי לעשותו. ולאחר מכן נוכל לעשות חשבון ארוך יותר כיצד הגענו למצב הזה, ואיך יוצאים ממנו.
שאלה: מגוון שאלות: )כתוב שהקב"ה לא חוזר מהבטחה שלו אם היא לטובה והרי הבטיח ארץ עשר עמים איך זה שקבלנו רק של שבעה? 2)אומרים שהתורה משנה את פנימיות האדם שלומד בה וזה לא כמו שאר החוכמות שאין קשר בין הלימוד ללומד (כמו בסיפור הידוע על אריסטו שהתנהג בחוסר מוסריות ולשאלת תלמידיו לפשר התנהגותו ענה "כשעשיתי לא הייתי אריסטו המרצה אלא אריסטו האדם". והרי אצלינו. במגזר התורני ישנם רבים רבים הלומדים ויודעים וניתן רק להגדירם "חמורים נושאי ספרים" ואיך לא ניכר שהתורה שינתה אותם??? 3) בפרשה שופטים ישנו ציווי שכשיוצאים למלחמה (לא מהערים הקרובות -7 העמים).יש להציע קודם אבל לשבעת העמים אסור להציע לשמש לנו כעבדים שמא יחטיאו את בנ"י (וכן ביפת תואר כותב רש"י שהיא לא יכולה להיות משבעת העמים שעליהם נאמר לא תחייה כל נשמה ) א כ איך כתוב בירושלמי שיהושע שלח ליושבי הארץ שלוש אופציות שאחת מהם הייתה במסגרת עבדות לעם ישראל? 4) במצוות עגלה ערופה בודקים היכן העיר הקרובה לחלל : אם הלך מעיר לעיר והספיק שישים אחוזים מהדרך הוא א כ קרוב יותר לעיר היעד מדוע שתהיה עליהם התביעה שידיהם שפכו את הדם? 5) יש הדגשה רבה על נקיות הדיבור והראיה שהתורה הוסיפה וכתבה "לא טהור" במקום לכתוב "טמא" והרי התנ"ך מלא בהגדרות "לא צנועות", לפי אמות המוסר הקיימות כהיום בציבורים האדוקים כל "שיר השירים" ו"הושע" נכללים בקטגוריה של "טמא" וגם אין כאן (בשיר השירים והושע) הפיכת מילים כדי להביא לביטויים "סטריליים" כפי שהגמרא טוענת שיהודי צריך להתבטא -אלא דברים כהווייתם וכן הדברים כתובים כך שעלולים להביא להרהורי עבירה הקשים מעבירה. 6)ביפת תואר לוקחים אישה בעל כרחה ומגיירים אותה ומחתנים אותה מה ההגיון להכריח מישהו להתגייר? והאם יש הגיון מוסרי בדבר? 7) במקרים רבים רש"י ולפעמים הגמרא לוקחים מילה מהתורה וטוענים ששורש המילה מגיעה מפרסית או מאשורית התורה נצרכת למילים ממקורות זרים? למשל בפרשת כי תצא "לא תתעמר" רש"י :זה הפרוש בפרסית יישר כח ו מראש
תשובה: לך 1. סבלנות. בכל מקרה ב  נתן הרבה יותר בכך שכאשר לא עשינו את שלנו הוא הגלה אותנו במקום להשמידנו כפי שהיה מגיע לנו. 2. אינני יודע על מה אתה מדבר. כל מי שלמד תורה ברצינות - ניכר בפניו ובכל התנהגותו. יכול להיות שיש כל מי ידענים שלא למדו כראוי אך אל לי לעסוק בהם. מי שהתחנך בישיבה (אני מדגיש התחנם ולא למד לימוד עיוני בלבד) - ניכר על פניו ובכל מעשיו. 3.  לא תחייה כל נשמה  מדובר ב 7 עממים שלא השלימו או לא עזבו את הארץ (רמב"ם מלכים פ"ו). ההשלמה שלהם כדי להשאר בארץ היא בקבלת 7 מצוות בני נוח ואז גם ברור שהם לא יחטיאו אותנו בע"ז שהרי הם פרשו ממנה. 4. מרוב דיני עגלה ערופה נראה שהמטרה היא פרסום וזעזוע של כל המדינה. ולא רק מציאת הרוצח. 5. במקום שאפשר חובה לדבר בלשון נקיה. בלשון שצריך הגדרה הלכתית ברורה או שה  רוצה לזעזע את העם - צריך לומר דברים ברורים לפי המטרה. מי שמגיע להרהורי עבירה מלימוד תורה - ראוי שיקדש את עצמו יותר ואולי בינתיים ילמד דברים אחרים. 6. לא מגיירים יפת תואר בעל כורחה! מנסים לשכנע אותה להתגייר ואם אינה מסכימה אז משלחים אותה בכבוד - (עיין שם בפרק ח) 7. על המילים מהתורה יש לשאול את הקב"ה. הוא נותן בה כל מילה (וככתבה) ומדוע הוא החליט לכתוב בתורה  יגר סהדותא  בארמית - אינני יודע. בברכת שנה טובה דוד לוי 098987548
שאלה: חלקי בשר לא כשרים: כבוד הרב אלו חלקי בשר בקר אינם כשרים? אני יודעת שאסור לאכול את גיד הנשה, אבל באיזה חלק של הבשר מדובר? רותי
תשובה: יש שלושה חלקים: 1. גיד הנשה זה לינק לסרטון, ושם יש הסבר גם על סוגי החלקים שיש בבשר וכיצד לנקר לנקות אותם. 2. חלב (עם ניקוד צירה) 3. דם (הוצאת הדם נעשית על ידי מליחה)
שאלה: כבוד הרבנים: לרב יובל שרלו שליט"א רציתי לשאול מה עלינו כאנשים פשוטים לעשות כאשר אנו שומעים ח"כ כאלעזר שטרן שמבזה תלמידי חכמים גדולים בציבור מהרב ליאור ועד הרב שמואל אליהו? זה מרגיש כאילו כל אדם יכול לעשות ככל העולה על רוחו, לבזות להשמיץ ולהשפיל עד עפר את כבוד התורה. בפרט שלא נשמעת מחאה של גדולי הרבנים נגד הדברים המזעזעים שנאמרים על רבני הציבור. אני שואל כי הפעם אני חש כאב אישי כאדם שמכיר מקרוב את הרב אליהו שליט"א וביודעי קאמינא עד כמה הרב מוסר נפשו על כלל ישראל ועל תורת ישראל, לעיתים במחירים קשים. זאת ועוד הנני מודע למחלוקות שיש בין הרב שליט"א לבין הרב אליהו שליט"א אך בטוחני כי אלו מחלוקות של תלמידי חכמים ולכן החלטתי לפנות אל הרב על אף המחלוקות הנ"ל. אשמח לתשובה!
תשובה: אני לא יודע לענות באופן מלא על השאלה הזו. רבים, ובתוכם אני, פרסמו את דעתם על דבריו המבוזים של ח"כ שטרן, אבל קשה לראות בכך תועלת של ממש. אני יכול לענות רק על מה שאני חושב שצריך לעשות: א. ראשית, לקשוט את עצמנו. בעולם התורני שלנו והרבני שלנו יש הרבה ביזויים הדדיים. אי אפשר לצאת למערכה על כבוד התורה, כאשר דברי הביזוי נאמרים גם בשיח הפנימי. יש כל מיני "פטנטים" שגורמים לאנשים להתיר לעצמם, כגון "הוא לא רב", או שימוש מופרז ב"במקום שיש חילול השם אין חולקים כבוד לרב" ועוד ציטוטים מעין אלה, וככל שאנו עצמנו נמעיט בהם   יהיה טוב יותר, ויהיה אפשר להתמודד עם הבעיה. ב. מעבר לכך, בכלל כדאי להתקדם יותר באימוץ השיח החיובי, כלומר: לא לעסוק בחסרונות השני, אלא לעסוק בדרך שלך ובאמונה שלך, ולהציג את הדברים לא בצורה לעומתית נגטיבית, כי אם בדרך חיובית. ג. שנית, צריך לבדוק את עצמנו האם אנו יוצאים להגנת רבנים בשם כבוד התורה, או שאנו פועלים רק בשל העובדה שהם קרובים אלינו. אם אדם מסגל לעצמו את הדרך שעוסקת בכבוד התורה של התורה, וגם של רבנים שהוא לא מסכים עם דרכם   אזי דבריו נשמעים כמי שמגן על כבוד התורה  אם אדם עוסק בשאלות כבוד התורה רק כאשר מדובר ברבנים הקרובים לדעתו שלו   זו מניפולציה על כבוד התורה. ד. שלישית, צריך לבדוק את דברי הביזוי הרבים רבים שנאמרו כלפי ח"כ שטרן. אני חושש כי בדיקה כזו תעלה תמונה עגומה מאוד, וממילא תחייב לתקן את הדרכים גם כלפיו. ואז אפשר להשיב את עצמנו למקום שבו אנחנו צריכים להיות. המקום הזה הוא כאמור השיח החיובי, החולק בעוז ובעוצמה על דברים שראוי לחלוק עליהם, אך אינו מבזה, מתייחס עניינית, מציג את עמדת השני הדרך הנכונה להציג אותה ולא לאור שיקול הויכוח והרצון להלעיג אותה כדי שיהיה קל לתקוף, ועוד ועוד. ומתוך כך, יגדל כבוד התורה, וכלל לא נזדקק להתמודד עם תופעות מבישות כאלה. האם אתה יכול ללכת בדרך זו?
שאלה: תרומות: יש לי שאלה שמטרידה אותי כבר המון זמן. יש היום המון אגודות שמתרימות, המון אנשים שדופקים בדלת ומבקשים צדקה, המון קבצנים שמושיטים יד ברחוב ומבקשים. אני אף פעם לא יודעת למי לתת וכמה לתת. חייבת להתוודות ולספר שאני במצב כלכלי קשה, אבל מסוגלת לתת כמה מעות מידי פעם. מטריד אותי לתת כסף לקבצן בלי לדעת לאן הכסף באמת הולך )אולי לסמים חו"ח) אבל יותר מטריד אותי שאם אסרב אולי לא יהיה לו מה לאכול ואולי בכלל הקב"ה זימן לי מצווה גדולה ואני פשוט התעלמתי ולא נתתי. קשה לי עם העניין, אני יודעת כמה צדקה חשובה וחשוב לי לתת, כי לצערי אני מכירה היטב את הצורך בכסף לפעמים. אולי מישהו יוכל לעשות סדר עבורי ולומר לי מתי לומר כן ומתי לומר לא? מתי זה נחב לחסד ומתי לעברה? אם תרמתי כסף למישהו שהשתמש בזה לדברים אסורים האם העוון עלי? אם כן - איך נמנעים מזה? מראש!
תשובה: ב"ה, לא נותנים צדקה לפני שמבררים, יש הרבה מאוד רמאים גם אם הם מעוררים רחמים, לא נותנים לפי המצפון שאנשים עושים. כמובן אי אפשר שכל אדם יערוך בירורים מעמיקים לכל אדם, לכן צריך לתת לאדם או גוף צדקה שאת מכירה את את האנשים וסומכת עליהם. תקבעי מה הסכום שאת נותנת להם, ותתני לפי היכולת, וכל מי שמבקש תאמרי אין לי אפשרות או נתתי כבר את כספי הצדקה שלי. דני ארגמן
שאלה: זרע: אני מאוד קשה לי עם זה שאני מגיל צעיר בערך 13 מוציא זרע עם חברים ואני נמשך לכך גם עכשיו אחרי הנישואים ואני מאוד רוצה להפסיק זה פשוט מטמטם לי את הראש כך אני מרגיש כי אני מאוד לא מרוכז כל היום בגלל זה מה אפשר לעשות אשמח לתשובה
תשובה: נראה לי שאתה צריך עזרה מקצועית כדי לחולל את השינוי הנדרש. אני מציע לך לפנות לטיפול אצל פסיכולוג או עובד סוציאלי קליני.
שאלה: נשיקה לדודה זקנה: אני אדם שמתחזק בתורה ומלאט לאט מעלה את "הרמה" בעשיית המצוות בדרך של "מדרגה-מדרגה", וכרגע בחודשים האחרונים התחלתי לשמור נגיעה. חלק מהמשפחה שלי קיבלו זאת, אבל באירוע משפחתי שהיה, הייתה דודה זקנה(כבת 80) שרגילה שאני כל הזמן מנשק אותה דרך כבוד, והפעם לא עשיתי זאת. היא כעסה עלי(נפגעה), וישבתי להסביר למה אני לא עושה זאת(בצורה מנומסת), והיא לא קיבלה זאת, האם נהגתי נכון בכך שלא נישקתי אותה(כי פשוט התייחסתי להלכה כמו שהיא בלי הקלות בזה שאין לי שום חיבה לאישה בת 80)? נ.ב. חשוב לציין שנושא הנגיעה אצלי חשוב, כי אני מנסה לעבוד על עצמי בכל הכוח על עוונות שעשיתי לפני התשובה, ואני פשוט משתדל בדברים האלו כדי לא להיכשל.
תשובה: ב"ה, נהגת כראוי, רק להבא תשתדל לא להגיע למצבם כאלה, אל תנסה להסביר, לא תמיד מבינים, אם רואים אדם שהולך לפי העקרונות שלו, יתכן שבהתחלה יכעסו אבל אם רואים שהוא עקבי אז מתחילים לכבד, גם בלי ההסברים וגם בלי להבין, כמובן שצריך לנהוג כבוד בכל בני המשפחה נשים כגברים. דני ארגמן
שאלה: תפילה בימים נוראים עם ילדים קטנים: לרב יש לנו ילדים קטנים שדורשים השגחה מתמדת. מי שמשגיח עליהם לא ממש יכול להתפלל. בעת תפילות ראש השנה ויום כיפור האם יש לגבר יותר חובה בתפילה או יש עדיפות להתחלק בהשגחה. כמו כן מה קורה במידה וכל אחד מבני הזוג מתפלל בבית כנסת אחר עקב נוסחים שונים ובתי הכנסת לא קרובים.
תשובה: אכן, לגבר מחויבות גדולה יותר בתפילה במניין בבית הכנסת, וכך גם לגבי מצוות שופר בראש השנה. הנשים מקפידות לשמוע קול שופר בראש השנה, אבל אינן חייבות במצווה זו, כי היא מצוות עשה שהזמן גרמה. לדעת הרב עובדיה זצ"ל, נשים אינן מברכות על מצוות שופר, כי אינן חייבות מדאורייתא. ולגבי השאלה השניה- בתי כנסת מרוחקים, לא הבנתי את השאלה.
שאלה: מועד הזכרה: סבי נפטר י"א באלול לפני 3 שנים. תאריך זה נופל בשבת. האם לערוך את ההזכרה ביום ו או ביום א. האם הזכרה נערכת ביום הפטירה או ביום הקבורה אשמח עם תענה לי במהירות ד ע
תשובה: לך אזכרה נערכת ביום הפטירה. אזכרה פירושה לימוד תורה ואמירת קדיש ואת זאת עושים בדיוק בתאריך דהיינו בשבת. לימוד תורה בשבת גדול יותר מלימוד ביום חול ולכן ניתן לקבוע בשבת שיעורים בבית הכנסת לעילוי נשמתו. אם אתה רוצים ללכת לבית הקברות או להוסיף שיעורים בימים אחרים - תעשו זאת לפי הנוחות שלכם שנה טובה דוד לוי 098987548
שאלה: חומש ויקרא: מה ההבדל בין חיה לבהמה?
תשובה: "חיה" גדלה בדרך כלל בצורה חופשית, בשטחי הטבע הפתוחים, ו"בהמה" גדלה אצל בני האדם, כמבויתת. כך חילק הגאון מוילנא בפירושו למשנה.
שאלה: מכירת קוסמטיקה מרחוק: כבוד הרב האם מותר למכור מוצרי קוסמטיקה לגויות דרך איביי?
תשובה: כן, וכי למה לא?
שאלה: שמיטה באדנית: אדנית התבלינים בביתי על הסורגים, מעבר לחלון הבית. מותר להשתמש ביבול האדנית בזמן השמיטה? בצל שנקנה מתוצרת התר מכירה - מותר בשנת שמיטה לשימו בבית בכלי עם מים כך שיצמיח בצל ירוק?
תשובה: לך, 1. מותר. גם מצמחי תבלין שבגינה מותר ואף מצווה לקטוף לשימושכם בכמויות קטנות (לפי הצורך). בצמחים שבגינה צריך לאפשר גם לשכנים ואחרים לקטוף בזהירות לשימושם הפרטי. בבית אינכם חייבים להפקיר לכל את צמחי התבלין. 2. בהחלט מותר. בברכת שנה טובה דוד לוי 098987548
שאלה: תקיעת שופר ע"י עובד זר: הרב קשישים שנמצאים בבית אבות, ואין יהודי שיוכל לתקוע בשופר. אחד מהעובדים הזרים יודע את מלאכת התקיעה. האם ניתן להסתמך על דעת הרמב"ם בהלכות שופר פ"א, שהחובה היא בשמיעה (כלומר, שהגוי יתקע ויהודי יברך)? ושנה טובה!
תשובה: אין שום אפשרות שגוי יוציא יהודי ידי חובה במצוות שמיעת קול שופר. רק מי שבעצמו חייב במצווה יכול לתקוע ולהוציא את השומעים ידי חובה.
שאלה: עוף קר בכלי זכוכית פרווה: סלט עוף קר שהוגש בקערת זכוכית פרווה. א. האם הקערה בשרתי? (ממה שאני יודע התשובה שלילית, רק מעוניין לוודא זאת). ב. האם יש הבדל כאשר העוף היה ברוטב חריף או עם בצל? ג. האם ניתן להשתמש בקערה באופן קבוע להגשת סלטים קרים בשריים, חלביים ופרווה, כאשר בין שימוש לשימוש הכלי נשטף היטב? מראש.
תשובה: לגבי כלי זכוכית יש מחלוקת בין האשכנזים לספרדים  לספרדים   הכלי אינו בולע ולכן מותר להשתמש בו גם לחלבי וגם לבשרי ואפילו אם האוכל חם. כמובן, שצריך לשטוף היטב בכל פעם. האשכנזים מחמירים בזה וסוברים שכלי זכוכית גם כן בולע ולכן צריך כלים נפרדים גם לחלב וגם לבשר גם אם הם מזכוכית. גם לאשכנזים, כאשר המאכלים קרים   הם אינם מבליעים בכלי, ועם זאת   רצוי להשתמש בכלים נפרדים כדי שלא יתערבו. מכאן לשאלותיך: הם נוגעות כאמור רק לאשכנזים, כי לספרדים הכל מותר. א. הקערה פרווה. ב. אין הבדל ג. לא רצוי כאמור, אבל הקערה אינה נאסרת.
שאלה: האכלת חתולים: יש לי מספר חתולים בחצר. מידי פעם שיש שאריות אני שמה להם בצלחת בחוץ. זה לא קורה בקביעות. רק מתי שיש לי מה לתת. האם יש לי חיוב להאכיל אותם? אני גרה בבית קרקע. הם מייללים כל פעם שמישהו יוצא מהבית. האם אני חייבת במזונותיהם? מצפונית קשה לי ללכת לעבודה ולשמוע את יללותיהם. אשמח לדעת איך לנהוג?
תשובה: לך אם זה לא מפריע לשכנים - את יכולה (פרט ליום השבת) לתת להם אוכל. לא נראה לך שיש עליך חיוב כיון שלא קניתי ולא כלאת אותם. אם את מרגישה אליהם קשר חזק ואת תצערי אם יקרה להם משהו - אז ראוי שתטפלי בהם, תדאגי לחסן אותם (אל תתעללי בהם על ידי עיקור). במקרה כזה מזונותיהם יהיו עליך, תצטרכי לדאוג למזונתיהם בכל פעם לפני שאת אוכלת, גם בשבת. בברכת שנה טובה דוד לוי
שאלה: תנור פירוליטי: האם מותר לאפות חלבי אחרי בשרי ולהפך, בתנור פירוליטי כאשר הפעלתי בין האפיות את הנקיון שלו ללא המתנה של 24 שעות?
תשובה: תוכנית הנקיון מכשירה את התנור לגמרי והופכת אותו לפרווה
שאלה: חודש אלול וחזרה בתשובה: אני רוצה להשתפר בכל כך הרבה דברים, במיוחד עכשיו בחודש אלול. אני רוצה לנצל את החודש הזה לחזרה בתשובה אבל אני מרגישה שבמקום להשתפר אני רק עושה עוד חטאים ודברים רעים וזה ממש מתסכל ואני לא יודעת איפה להתחיל. יש כל כך הרבה דברים להשתפר בהם: צניעות, כיבוד הורים, תפילה, לשון הרע ועוד הרבה. אני אשמח לעזרה איפה אפשר להתחיל ואיך לעשות את זה ואיך לנצל את חודש אלול בצורה הכי טובה.
תשובה: חברה יקרה, קודם כל, ישר כח גדול על הרצון לנצל את חודש אלול לחזרה בתשובה, ולא לתת לו לחמוק לנו מבין האצבעות. קשה להצליח לצאת מהשגרה ולהתמסר לדרישה שאלול דורש מאיתנו, אבל אם מצליחים אפשר להיכנס לשנה החדשה בתחושה הרבה הרבה יותר טובה. את זוכרת שאלול עכשיו, שימי הדין מתקרבים, ואת רוצה להתכונן אליהם ולשפר דרכיך. זה כל כך לא ברור מאליו! רק על זה מגיע לך ישר כח! אבל מה הבעיה? מכירה את הפתגם: "האויב של טוב מאוד זה מצויין"? זאת בדיוק הסכנה, שמרוב רצון להשתפר, ולהתקדם בכל כך הרבה תחומים לא נעשה כלום. הגמרא במסכת יומא (דף פ"ו עמוד ב ) אומרת שמי שחוזר בתשובה מאהבה הזדונות נהפכים לו לזכויות, זה לעומת מי ששב מיראה, שזדונות נעשים לו לשגגות. כלומר, חזרה בתשובה שבאה מתוך אהבת הקב"ה, ורצון להשתפר, היא הרבה יותר גדולה מחזרה בתשובה שבאה מתוך פחד מהעונש שנקבל על חטאנו. הרב דסלר מסביר למה (מכתב מאליהו ח"א עמ  80) "השב מיראה, מראה כי לו היה יודע בשעת עשיית החטא את גודל הפגימה, לא היה מזיד לחטוא, אולם סוף סוף בשוגג אולי היה עובר, ולכן נהפכו הזדונות לשגגות. לעומתו, השב מאהבה, זוכה לכך שהקב"ה עובר מהנהגת דין ומשפט להנהגת חסד ורחמים, הנובעות מרצונו של השי"ת לכוון את הבריאה כולה להכרה במלכותו. נמצא, כי השב מאהבה משתמש במעשים הרעים שעשה, ככלי לגילוי הנהגה זו של הבורא, ונמצא כי הפכם לאמצעי לקידוש השם". הרצון שלך לחזור בתשובה הוא אמיתי, זאת חזרה בתשובה מאהבה, ולכן זאת חזרה בתשובה גדולה ונעלה. את צריכה לשמור עליה ככזאת, ולהיזהר שתהליך החזרה בתשובה לא יהפוך להיות מתסכל ומבאס, אז התשובה שלך עלולה להפוך להיות מיראה, ולא מאהבה. אם תיקחי על עצמך יותר מידי את עלולה לא להצליח באף אחד מן האתגרים, לעומת זאת אם תצליחי באחד, הוא יתן לך מוטיבציה להמשיך לאתגר הבא. אז מה אני מציעה? צעד צעד. לאט לאט. חזרה בתשובה היא תהליך ארוך שנמשך כל החיים. גם אחרי אלול אפשר להמשיך ולהשתפר. קשה לי לומר לך ממה להתחיל, כי אני לא מספיק מכירה אותך, ולא יודעת מה חשוב לך, ובמה את יותר חזקה. הייתי מציעה לך להתחיל מאתגר אפשרי, משהו שתוכלי להסתכל בסוף החודש ולדעת שהצלחת. לכן, לשון הרע נראה לי כמו אתגר שלא נגמר (לפחות אצלי), ולא הייתי מתחילה ממנו, אבל דווקא תפילה זה אתגר שאפשר "לספור" אותו, ולבדוק אם הצלחת. את לא חייבת לחכות עד סוף החודש, ורק אז לעבור לאתגר הבא, אפשר להתחיל מאחד, ואחרי כמה ימים, כשכבר נראה לך שהוא טבעי לך, והוא נכנס לשגרת החיים שלך, לעבור לאתגר הבא. אבל שימי לב שזה לא יבוא על חשבון הראשון, ושאת לא זונחת אותו. בסופו של דבר, אני מאמינה שהקב"ה רואה את ההשתדלות שלנו, ומעריך אותה. הוא יודע שאנחנו לא מושלמים, ככה הוא ברא אותנו. הכי חשוב זה להיות במגמת עליה. להמשיך ולהשתדל. ככה תגיעי לראש השנה מוכנה יותר לעמוד לפני הקב"ה. שנה טובה, יעל yaelkagam gmail.com
שאלה: אלול-חודש הרחמים והסליחות: היי אני בת 16, יש לי מורה שממש נפגעתי ממנה וקשה לי מאוד לסלוח לה. ועכשיו חודש אלו חודש הרחמים והסליחות.מה הטעם שלי לסלוח למורה שאני עד כדי כך שונאת אותה.אם אני לא יסלח לה מה. יכול לקרות לה.?!
תשובה: אין לך שום חובה לסלוח אם לא מבקשים ממך סליחה. המורה צריכה תחילה לעשות חשבון נפש ולבקש ממך סליחה. אם את רוצה, את יכולה לסייע לה בכך שתביאי לידיעתה שהיא פגעה בך. צריך להזהר מאוד שהיא לא תחשוב שאת מתנשאת עליה או מתחצפת כלפיה. אפשר לעשות זאת בשיחה עדינה איתה, במכתב או שתבקשי ממורה אחרת בבי"ס שתדבר איתה.
שאלה: פסיקה שיוחסה לרב בנושא עגלה בשבת במקום ללא עירוב: הרב לבנון, באחד הפורומים בכיפה יוחסה לך הקביעה כי במקום שאין בו עירוב ניתן לטלטל תינוק בדרך הבאה (בלשון הכותבת): "לוקחים עגלול, מגביהים את הדפנות קצת (חיברנו מוט בכל פינה ומתחנו חוט בין כל המוטות) עד הגובה שצריך (לא זוכרת איזה גובה) והרי לך מקום פטור ואת יכולה ללכת כאוות נפשך!" הכותבת טענה כי פסיקה זו ניתנה למשפחתה לפני אי-אלו שנים מידי כבוד הרב, ולא סייגה. אשמח לדעת האם אכן כך, ואם כן מהן הסיבות לפסיקה ומקורות לעיון נוסף.
תשובה: אם יוצרים רשות יחיד מהלכת, מותר לטלטל אותה, כי אין מעבר מרשות לרשות. הכל נשאר ברשות היחיד. אם העגלול בגובה יותר מ 80 ס"מ, ופחות מ3 טפחים מהקרקע, הוא רשות יחיד. הרב אליקים לבנון www.yelm.co.il